Negejarige vas ná sy haar sussie slaanArgieffoto ter illustrasie ŉ Negejarige meisie is in hegtenis geneem nadat haar ma die polisie ontbied het toe sy haar jonger sussie geslaan het. Andrea Stumpf, die ma, het aan Indianapolis-polisiebeamptes gesê die meisie het haar sesjarige sussie met haar vuis teen die kop geslaan, berig Fox59. Die ma het selfs ŉ video van die voorval met haar selfoon afgeneem en aan polisiebeamptes gewys. Rafael Diaz, woordvoerder van die polisie, het gesê die beampte op die toneel het besluit om die kind in hegtenis te neem. “Dit is baie sleg en geen beampte wil ŉ kind in hegtenis neem nie, maar dit is nie ongewoon nie,” het Diaz bygevoeg. Die jeughof sal nou bepaal of die kind aangekla gaan word of teruggestuur word huis toe. Volgens die metropolisie bied so voorval die ouers gewoonlik toegang tot die dienste wat hulle benodig om ŉ kind te beheer. 13 WTHR Indianapolis